กฎกระทรวงการขึ้นทะเบียนและการอนุญาตเป็นผู้ประกอบโรคศิลปะ พ.ศ. 2565
วันที่ประกาศ: 2022-04-18

content: กฎกระทรวง การขึ้นทะเบียนและการอนุญาตเป็นผู้ประกอบโรคศิลปะ พ.ศ. ๒๕๖๕
content: อาศัยอำนาจตามความในมาตรา ๗ วรรคหนึ่ง และมาตรา ๓๔ แห่งพระราชบัญญัติการประกอบโรคศิลปะ พ.ศ. ๒๕๔๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ๒๕๔๗ (๒) กฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ (ฉบับที่ ๒)
sectionNo: 2
content: พ.ศ. ๒๕๖๒
sectionNo: 3
content: ข้อ ๓ ในกฎกระทรวงนี้ "ผู้อำนวยการ" หมายความว่า ผู้อำนวยการกองสถานพยาบาลและการประกอบโรคศิลปะ กรมสนับสนุนบริการสุขภาพ
sectionNo: 1
content: หมวด ๑ บททั่วไป
sectionNo: 4
content: ข้อ ๔ การยื่นคำขอขึ้นทะเบียนและรับใบอนุญาต ต่ออายุใบอนุญาต รับใบแทนใบอนุญาตหรือแก้ไขเพิ่มเติมรายการในทะเบียนหรือใบอนุญาต การรับขึ้นทะเบียน การออกใบอนุญาต การต่ออายุใบอนุญาต การออกใบแทนใบอนุญาต การแก้ไขเพิ่มเติมรายการในทะเบียนหรือใบอนุญาต การชำระค่าธรรมเนียม และการส่งเอกสาร ตามกฎกระทรวงนี้
sectionNo: 4
content: ให้ดำเนินการโดยวิธีการทางอิเล็กทรอนิกส์เป็นหลัก ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้ ให้การดำเนินการดังกล่าวกระทำ ณ สถานที่ หรือโดยวิธีการ ดังต่อไปนี้ (๑) ในกรุงเทพมหานคร ให้กระทำ ณ กรมสนับสนุนบริการสุขภาพ กระทรวงสาธารณสุข (๒)
sectionNo: 4
content: ในจังหวัดอื่น ให้กระทำ ณ สำนักงานสาธารณสุขจังหวัด (๓) สถานที่หรือวิธีการอื่นตามที่อธิบดีกรมสนับสนุนบริการสุขภาพกำหนดโดยประกาศในราชกิจจานุเบกษา การยื่นคำขอตามวรรคหนึ่ง หากผู้ยื่นคำขอไม่สามารถดำเนินการได้ด้วยตนเอง ให้ทำหนังสือมอบอำนาจให้ผู้รับมอบอำนาจยื่นคำขอและดำเนินการตามที่ได้รับมอบอำนาจ
sectionNo: 4
content: ในการยื่นคำขอดังกล่าวต้องระบุเลขประจำตัวประชาชนของผู้ยื่นคำขอและผู้รับมอบอำนาจหรือแนบสำเนาหนังสือเดินทางหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรในกรณีที่ผู้ยื่นคำขอหรือผู้รับมอบอำนาจมิได้มีสัญชาติไทย
sectionNo: 4
content: โดยหนังสือมอบอำนาจดังกล่าวต้องมีข้อความยินยอมให้ผู้อำนวยการหรือนายแพทย์สาธารณสุขจังหวัด แล้วแต่กรณี เข้าถึงข้อมูลดังกล่าวของบุคคลนั้นด้วย
sectionNo: 5
content: ข้อ ๕ เพื่ออำนวยความสะดวกในการแจ้งตามกฎกระทรวงนี้ ผู้อำนวยการหรือนายแพทย์สาธารณสุขจังหวัดจะแจ้งแก่ผู้ยื่นคำขอหรือผู้ประกอบโรคศิลปะโดยวิธีการทางอิเล็กทรอนิกส์ก็ได้
sectionNo: 6
content: ข้อ ๖ คำขอ ใบอนุญาต และใบรับคำขอตามกฎกระทรวงนี้ ให้เป็นไปตามแบบที่อธิบดีกรมสนับสนุนบริการสุขภาพกาหนดโดยประกาศในราชกิจจานุเบกษา
sectionNo: 2
content: หมวด ๒ การขอขึ้นทะเบียนและรับใบอนุญาต และการออกใบอนุญาต
sectionNo: 7
content: ข้อ ๗ ผู้ใดประสงค์จะขอขึ้นทะเบียนและรับใบอนุญาตเป็นผู้ประกอบโรคศิลปะให้ยื่นคำขอต่อผู้อำนวยการ พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน (๒)
sectionNo: 7
content: สำเนาหนังสือเดินทางหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรในกรณีที่ผู้ยื่นคำขอมิได้มีสัญชาติไทย (๓) สำเนาปริญญาบัตรหรือประกาศนียบัตรเทียบเท่าปริญญาในสาขาที่ขอขึ้นทะเบียนและรับใบอนุญาต (๔)
sectionNo: 7
content: หนังสือแสดงผลการสอบผ่านความรู้จากคณะกรรมการวิชาชีพในสาขาที่ขอขึ้นทะเบียนและรับใบอนุญาต (๕) สำเนาใบอนุญาตให้ประกอบโรคศิลปะจากประเทศที่สำเร็จการศึกษาในสาขาที่ขอขึ้นทะเบียนและรับใบอนุญาตในกรณีที่ผู้ยื่นคำขอเป็นผู้สำเร็จการศึกษาจากต่างประเทศซึ่งมิได้มีสัญชาติไทย (๖)
sectionNo: 7
content: ใบรับรองของผู้ประกอบวิชาชีพเวชกรรมซึ่งรับรองว่าไม่เป็นโรคที่คณะกรรมการวิชาชีพในสาขาที่ขอขึ้นทะเบียนและรับใบอนุญาตประกาศกำหนดว่าไม่สมควรให้ประกอบโรคศิลปะ ซึ่งออกให้ไม่เกินสามสิบวันนับถึงวันยื่นคำขอ (๗) รูปถ่ายขนาดหนึ่งนิ้ว แต่งกายสุภาพ หน้าตรง ครึ่งตัว ท่าปกติ ไม่สวมหมวกหรือแว่นตาดำ
sectionNo: 7
content: ซึ่งถ่ายไว้ไม่เกินหกเดือน จำนวนสามรูป (๘) คำยินยอมให้ผู้อำนวยการหรือนายแพทย์สาธารณสุขจังหวัด แล้วแต่กรณี เข้าถึงข้อมูลตาม (๑) หรือ (๒) เพื่อประโยชน์ในการตรวจสอบ (๙) ข้อมูล เอกสาร หรือหลักฐานอื่นตามที่กำหนดไว้ในแบบคำขอขึ้นทะเบียนและรับใบอนุญาต
sectionNo: 8
content: ข้อ ๘ เมื่อได้รับคำขอขึ้นทะเบียนและรับใบอนุญาต ให้ผู้อำนวยการตรวจสอบคำขอดังกล่าว รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ ถ้าถูกต้องและครบถ้วนให้ออกใบรับคำขอให้แก่ผู้ขอขึ้นทะเบียนและรับใบอนุญาต แต่หากคำขอไม่ถูกต้องหรือยังขาดข้อมูล เอกสาร หรือหลักฐานใด
sectionNo: 8
content: ให้แจ้งผู้ขอขึ้นทะเบียนและรับใบอนุญาตทราบ ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ขอขึ้นทะเบียนและรับใบอนุญาตดำเนินการแก้ไขเพิ่มเติมหรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น
sectionNo: 8
content: ให้บันทึกความบกพร่องนั้นไว้และแจ้งให้ผู้ขอขึ้นทะเบียนและรับใบอนุญาตแก้ไขเพิ่มเติมคำขอขึ้นทะเบียนและรับใบอนุญาต หรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อำนวยการกำหนด ในกรณีที่การยื่นคำขอขึ้นทะเบียนและรับใบอนุญาตมิได้กระทำโดยวิธีการทางอิเล็กทรอนิกส์
sectionNo: 8
content: ให้ผู้อำนวยการและผู้ขอขึ้นทะเบียนและรับใบอนุญาตลงนามไว้ในบันทึกนั้นด้วย เพื่อประโยชน์ในการตรวจสอบข้อมูลตามวรรคหนึ่ง
sectionNo: 8
content: ในกรณีที่ผู้อำนวยการไม่สามารถตรวจสอบข้อมูลของผู้ขอขึ้นทะเบียนและรับใบอนุญาตหรือผู้รับมอบอำนาจจากเลขประจำตัวประชาชนหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรได้
sectionNo: 8
content: ให้ผู้อำนวยการมีอำนาจขอดูบัตรประจำตัวประชาชนหรือบัตรประจำตัวคนซึ่งไม่มีสัญชาติไทยที่อาศัยอยู่ในราชอาณาจักรของผู้ขอขึ้นทะเบียนและรับใบอนุญาตหรือผู้รับมอบอำนาจได้ ในกรณีที่ผู้ขอขึ้นทะเบียนและรับใบอนุญาตไม่แก้ไขเพิ่มเติมคำขอขึ้นทะเบียนและรับใบอนุญาตหรือไม่จัดส่งข้อมูล เอกสาร
sectionNo: 8
content: หรือหลักฐานให้ถูกต้องและครบถ้วนภายในระยะเวลาที่ผู้อำนวยการกำหนด ให้ถือว่าผู้ขอขึ้นทะเบียนและรับใบอนุญาตไม่ประสงค์จะดำเนินการต่อไปและให้ผู้อำนวยการจำหน่ายเรื่องออกจากสารบบ ในกรณีที่เป็นการยื่นคำขอขึ้นทะเบียนและรับใบอนุญาต ณ สำนักงานสาธารณสุขจังหวัด
sectionNo: 8
content: ให้นายแพทย์สาธารณสุขจังหวัดเป็นผู้ดำเนินการตามวรรคหนึ่ง วรรคสอง และวรรคสาม เมื่อคำขอข้อมูล เอกสาร และหลักฐานถูกต้องและครบถ้วนแล้ว ให้นายแพทย์สาธารณสุขจังหวัดส่งคำขอ ข้อมูล เอกสาร และหลักฐานดังกล่าวไปยังผู้อำนวยการภายในสามสิบวันเพื่อดำเนินการต่อไป
sectionNo: 9
content: ข้อ ๙ ในกรณีที่คำขอขึ้นทะเบียนและรับใบอนุญาต รวมทั้งข้อมูล เอกสารและหลักฐานถูกต้องและครบถ้วนแล้ว ให้ผู้อำนวยการเสนอคำขอ รวมทั้งข้อมูล เอกสาร และหลักฐานดังกล่าวต่อคณะกรรมการวิชาชีพแต่ละสาขาเพื่อพิจารณาให้แล้วเสร็จภายในสามสิบวัน
sectionNo: 9
content: ในกรณีที่คณะกรรมการวิชาชีพแต่ละสาขามีคำสั่งไม่รับขึ้นทะเบียนและออกใบอนุญาต ให้ผู้อำนวยการมีหนังสือแจ้งให้ผู้ขอขึ้นทะเบียนและรับใบอนุญาตทราบพร้อมด้วยเหตุผลและสิทธิอุทธรณ์ภายในสามสิบวันนับแต่วันที่มีคำสั่งไม่รับขึ้นทะเบียนและออกใบอนุญาต
sectionNo: 10
content: ข้อ ๑๐ ในกรณีที่คณะกรรมการวิชาชีพแต่ละสาขามีคำสั่งรับขึ้นทะเบียนและออกใบอนุญาต ให้คณะกรรมการวิชาชีพแต่ละสาขาประกาศคำสั่งดังกล่าวให้ผู้ขอขึ้นทะเบียนและรับใบอนุญาตทราบภายในเจ็ดวันนับแต่วันที่มีคำสั่ง โดยปิดประกาศ ณ กรมสนับสนุนบริการสุขภาพ
sectionNo: 10
content: และประกาศในเว็บไซต์ของกรมสนับสนุนบริการสุขภาพเป็นระยะเวลาไม่น้อยกว่าสามสิบวัน และให้ผู้ขอขึ้นทะเบียนและรับใบอนุญาตมาชำระค่าธรรมเนียมการขึ้นทะเบียนและรับใบอนุญาตเป็นผู้ประกอบโรคศิลปะภายในหนึ่งร้อยแปดสิบวันนับแต่วันที่คณะกรรมการวิชาชีพแต่ละสาขามีคำสั่งรับขึ้นทะเบียนและออกใบอนุญาต
sectionNo: 10
content: เมื่อผู้ขอขึ้นทะเบียนและรับใบอนุญาตชำระค่าธรรมเนียมแล้ว ให้ผู้อำนวยการขึ้นทะเบียนและออกใบอนุญาตตามสาขาของการประกอบโรคศิลปะที่ได้ขึ้นทะเบียนและรับใบอนุญาตให้แก่ผู้นั้นภายในสามสิบวันนับแต่วันที่ได้รับชำระค่าธรรมเนียม
sectionNo: 10
content: ในกรณีที่ผู้ขอขึ้นทะเบียนและรับใบอนุญาตไม่ชำระค่าธรรมเนียมการขึ้นทะเบียนและรับใบอนุญาตเป็นผู้ประกอบโรคศิลปะภายในระยะเวลาตามวรรคหนึ่ง ให้ถือว่าผู้ขอขึ้นทะเบียนและรับใบอนุญาตไม่ประสงค์จะขึ้นทะเบียนและรับใบอนุญาต และให้ผู้อำนวยการจำหน่ายเรื่องออกจากสารบบ
sectionNo: 11
content: ข้อ ๑๑ ใบอนุญาตให้ใช้ได้จนถึงวันสิ้นปีปฏิทินของปีที่ห้านับแต่ปีที่ออกใบอนุญาต
sectionNo: 3
content: หมวด ๓ การต่ออายุใบอนุญาต
sectionNo: 12
content: ข้อ ๑๒ ผู้ประกอบโรคศิลปะซึ่งประสงค์จะขอต่ออายุใบอนุญาต ให้ยื่นคำขอต่อผู้อำนวยการภายในเก้าสิบวันก่อนวันที่ใบอนุญาตสิ้นอายุ พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน (๒)
sectionNo: 12
content: สำเนาหนังสือเดินทางหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรในกรณีที่ผู้ยื่นคำขอมิได้มีสัญชาติไทย (๓) เลขที่ใบอนุญาต (๔)
sectionNo: 12
content: ใบรับรองของผู้ประกอบวิชาชีพเวชกรรมซึ่งรับรองว่าไม่เป็นโรคที่คณะกรรมการวิชาชีพในสาขาที่ขอขึ้นทะเบียนและรับใบอนุญาตประกาศกำหนดว่าไม่สมควรให้ประกอบโรคศิลปะ ซึ่งออกให้ไม่เกินสามสิบวันนับถึงวันยื่นคำขอ (๕)
sectionNo: 12
content: สำเนาหลักฐานการเก็บคะแนนจากกิจกรรมการศึกษาต่อเนื่องจากคณะกรรมการวิชาชีพในสาขาที่ขอขึ้นทะเบียนและรับใบอนุญาต (๖) รูปถ่ายขนาดหนึ่งนิ้ว แต่งกายสุภาพ หน้าตรง ครึ่งตัว ท่าปกติ ไม่สวมหมวกหรือแว่นตาดำ ซึ่งถ่ายไว้ไม่เกินหกเดือน จำนวนสามรูป (๗) คำยินยอมให้ผู้อำนวยการหรือนายแพทย์สาธารณสุขจังหวัด แล้วแต่กรณี
sectionNo: 12
content: เข้าถึงข้อมูลตาม (๑) หรือ (๒) เพื่อประโยชน์ในการตรวจสอบ ให้นำความในข้อ ๘ ข้อ ๙ และข้อ ๑๐ มาใช้บังคับแก่การพิจารณาคำขอต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลม เมื่อผู้ประกอบโรคศิลปะได้ยื่นคำขอต่ออายุใบอนุญาตตามวรรคหนึ่งแล้ว
sectionNo: 12
content: ให้ประกอบโรคศิลปะในสาขาตามที่ได้ขึ้นทะเบียนและรับใบอนุญาตต่อไปได้จนกว่าจะมีคำสั่งไม่อนุญาตให้ต่ออายุใบอนุญาต
sectionNo: 13
content: ข้อ ๑๓ คณะกรรมการวิชาชีพแต่ละสาขาจะมีคำสั่งอนุญาตให้ต่ออายุใบอนุญาตได้ต่อเมื่อปรากฏว่าผู้ยื่นคำขอมีคุณสมบัติและไม่มีลักษณะต้องห้ามตามมาตรา ๓๒ และผ่านการพัฒนามาตรฐานการประกอบโรคศิลปะในสาขานั้นตามที่คณะกรรมการวิชาชีพกำหนดตามมาตรา ๒๓ (๗)
sectionNo: 4
content: หมวด ๔ ใบแทนใบอนุญาต
sectionNo: 14
content: ข้อ ๑๔ ในกรณีที่ใบอนุญาตสูญหายหรือถูกทำลายในสาระสำคัญ ให้ผู้ประกอบโรคศิลปะยื่นคำขอรับใบแทนใบอนุญาตต่อผู้อำนวยการภายในสามสิบวันนับแต่วันที่ได้ทราบถึงการสูญหายหรือถูกทำลายในสาระสำคัญ พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน (๒)
sectionNo: 14
content: สำเนาหนังสือเดินทางหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรในกรณีที่ผู้ยื่นคำขอมิได้มีสัญชาติไทย (๓) เลขที่ใบอนุญาตในกรณีที่ใบอนุญาตสูญหาย หรือภาพถ่ายใบอนุญาต ในกรณีที่ใบอนุญาตถูกทำลายในสาระสำคัญ (๔) รูปถ่ายขนาดหนึ่งนิ้ว แต่งกายสุภาพ หน้าตรง
sectionNo: 14
content: ครึ่งตัว ท่าปกติ ไม่สวมหมวกหรือแว่นตาดำ ซึ่งถ่ายไว้ไม่เกินหกเดือน จำนวนสามรูป (๕) คำยินยอมให้ผู้อำนวยการหรือนายแพทย์สาธารณสุขจังหวัด แล้วแต่กรณี เข้าถึงข้อมูลตาม (๑) หรือ (๒) เพื่อประโยชน์ในการตรวจสอบ ให้นำความในข้อ ๘ มาใช้บังคับแก่การพิจารณาคำขอรับใบแทนใบอนุญาตและการออกใบแทนใบอนุญาตด้วยโดยอนุโลม
sectionNo: 15
content: ข้อ ๑๕ ในกรณีที่คำขอรับใบแทนใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้ผู้อำนวยการเสนอคำขอรับใบแทนใบอนุญาต รวมทั้งข้อมูล เอกสาร และหลักฐานดังกล่าวต่อประธานกรรมการวิชาชีพแต่ละสาขาเพื่ออนุมัติและออกใบแทนใบอนุญาตให้แก่ผู้ยื่นคำขอให้แล้วเสร็จภายในสามสิบวัน
sectionNo: 16
content: ข้อ ๑๖ การออกใบแทนใบอนุญาต ให้ผู้อำนวยการใช้แบบใบอนุญาตเดิมในสาขาที่ได้ขึ้นทะเบียนและรับใบอนุญาต และระบุคำว่า “ใบแทน” ด้วยตัวอักษรสีแดงไว้ในวงเล็บต่อท้ายเลขที่ใบอนุญาต
sectionNo: 5
content: หมวด ๕ การแก้ไขหรือเพิ่มเติมรายการในทะเบียนหรือใบอนุญาต
sectionNo: 17
content: ข้อ ๑๗ ผู้ประกอบโรคศิลปะซึ่งประสงค์จะแก้ไขหรือเพิ่มเติมรายการในทะเบียนหรือใบอนุญาต ให้ยื่นคำขอแก้ไขหรือเพิ่มเติมรายการในทะเบียนหรือใบอนุญาตต่อผู้อำนวยการ พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน (๒)
sectionNo: 17
content: สำเนาหนังสือเดินทางหรือเลขประจำตัวคนซึ่งไม่มีสัญชาติไทยที่อาศัยอยู่ในราชอาณาจักรตามกฎหมายว่าด้วยการทะเบียนราษฎรในกรณีที่ผู้ยื่นคำขอมิได้มีสัญชาติไทย (๓) ข้อมูล เอกสาร หรือหลักฐานประกอบการแก้ไขหรือเพิ่มเติมรายการในทะเบียนหรือใบอนุญาต (๔) คำยินยอมให้ผู้อำนวยการหรือนายแพทย์สาธารณสุขจังหวัด แล้วแต่กรณี
sectionNo: 17
content: เข้าถึงข้อมูลตาม (๑) หรือ (๒) เพื่อประโยชน์ในการตรวจสอบ ให้นำความในข้อ ๘ มาใช้บังคับแก่การพิจารณาคำขอแก้ไขหรือเพิ่มเติมรายการในทะเบียนหรือใบอนุญาตด้วยโดยอนุโลม
sectionNo: 18
content: ข้อ ๑๘ ในกรณีที่คำขอแก้ไขหรือเพิ่มเติมรายการในทะเบียนหรือใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้ผู้อำนวยการดำเนินการตามคำขอให้แล้วเสร็จภายในสามสิบวัน และในกรณีที่เป็นการแก้ไขหรือเพิ่มเติมรายการในใบอนุญาต ให้ผู้อำนวยการเรียกใบอนุญาตฉบับเดิมคืนด้วย
content: บทเฉพาะกาล
sectionNo: 19
content: ข้อ ๑๙ ใบอนุญาตเป็นผู้ประกอบโรคศิลปะตามกฎหมายว่าด้วยการควบคุมการประกอบโรคศิลปะและใบอนุญาตตามกฎหมายว่าด้วยการประกอบโรคศิลปะที่ยังมีผลอยู่ในวันก่อนวันที่กฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ (ฉบับที่ ๒) พ.ศ. ๒๕๖๒
sectionNo: 19
content: ใช้บังคับ ให้ใช้ได้ต่อไปจนกว่าใบอนุญาตจะถูกเพิกถอน
sectionNo: 20
content: ข้อ ๒๐ ใบอนุญาตเป็นผู้ประกอบโรคศิลปะที่ออกตามกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต
sectionNo: 20
content: และการออกใบแทนใบอนุญาตในการประกอบโรคศิลปะ (ฉบับที่ ๒) พ.ศ. ๒๕๖๒ ให้คงใช้ได้ต่อไปจนกว่าใบอนุญาตนั้นจะสิ้นอายุห้าปีนับแต่วันที่ออกใบอนุญาตหรือถูกเพิกถอน
sectionNo: 21
content: ข้อ ๒๑ บรรดาคำขอที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของคณะกรรมการวิชาชีพ ผู้อำนวยการ หรือนายแพทย์สาธารณสุขจังหวัด แล้วแต่กรณี ให้ถือว่าเป็นคำขอตามกฎกระทรวงนี้ ในกรณีที่คำขอตามวรรคหนึ่ง มีข้อแตกต่างไปจากคำขอตามกฎกระทรวงนี้
sectionNo: 21
content: ให้ผู้อำนวยการหรือนายแพทย์สาธารณสุขจังหวัด แล้วแต่กรณี มีอำนาจสั่งให้ผู้ยื่นคำขอแก้ไขเพิ่มเติมหรือให้ส่งข้อมูล เอกสาร หรือหลักฐานเพิ่มเติมได้ตามความจำเป็นเพื่อให้เป็นไปตามกฎกระทรวงนี้
sectionNo: 22
content: ข้อ ๒๒ บรรดาประกาศที่ออกตามกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต
sectionNo: 22
content: และการออกใบแทนใบอนุญาตในการประกอบโรคศิลปะ (ฉบับที่ ๒) พ.ศ. ๒๕๖๒ ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้ จนกว่าจะมีประกาศที่ออกตามกฎกระทรวงนี้ใช้บังคับ
content: ให้ไว้ ณ วันที่ ๓๐ มีนาคม พ.ศ. ๒๕๖๕ อนุทิน ชาญวีรกูล รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต และการออกใบแทนใบอนุญาตในการประกอบโรคศิลปะ พ.ศ. ๒๕๔๗ ซึ่งแก้ไขเพิ่มเติมโดยกฎกระทรวงว่าด้วยการขอขึ้นทะเบียนและรับใบอนุญาต การออกใบอนุญาต การขอรับใบแทนใบอนุญาต
content: และการออกใบแทนใบอนุญาตในการประกอบโรคศิลปะ (ฉบับที่ ๒) พ.ศ. ๒๕๖๒ มีข้อกำหนดบางประการไม่สอดคล้องกับสภาพการณ์ในปัจจุบันสมควรปรับปรุงหลักเกณฑ์ วิธีการ และเงื่อนไขในการยื่นคำขอขึ้นทะเบียนและรับใบอนุญาต รวมทั้งกำหนดให้การออกใบอนุญาต การต่ออายุใบอนุญาต
content: และการขอรับใบแทนใบอนุญาตเป็นผู้ประกอบโรคศิลปะสามารถกระทำได้โดยวิธีการทางอิเล็กทรอนิกส์เป็นหลัก ลดการเรียกสำเนาเอกสารหรือหลักฐานจากผู้ยื่นคำขอตลอดจนกำหนดระยะเวลาในการดำเนินการของภาครัฐในการพิจารณาคำขอและการอนุญาต
content: เพื่อเป็นการอำนวยความสะดวกและลดภาระแก่ประชาชนในการติดต่อภาครัฐอันสอดคล้องกับแผนการดำเนินการพัฒนาระบบอำนวยความสะดวกในการประกอบธุรกิจแบบครบวงจร (Doing Business Portal) จึงจำเป็นต้องออกกฎกระทรวงนี้